nb en en en fr de da id da nb da da da en da en en en en en en da da en en da en en da en en nb en en da en da da da en en da en en nb en en en en en en en en en da en da en nb en en en en
Moralsk finale på førstedagen - Lilleputcentury - Svanholm Cricketklub
Søndag d. 19. september 2010 kl. 00:55 af Henrik Pfaff
Førstedagen på junior- og lilleput-DM bød måske på den moralske finale i juniorrækken, nemlig Svanholm-Skanderborg og det første Lilleputcentury fra en svanholm-spiller siden Michael Mortensen - senere tennisspiller - for mange, mange år siden.
Først til juniorrækken. Det burde jo ikke kunne være den moralske finale, når stævnet er ordnet, så holdene mødes 1 fra øst nr. 2 fra vest osv., men sådan blev det alligevel fordi Skanderborg har fået alle sine juniorkampe udsat, da de er faldet sammen med 1. holdskampene.
For at finde ud af, hvem der skulle være jysk vinder blev det bestemt, at det skulle afgøres ved kastekonkurrence 1/2 time før stævnet gik i gang. Første 20 bolde (10 kast til hver) endte med resultatet 1-1, men i omkampen ramte Herning/Husum en enkelt gang - uden at Skanderborg ramte. Det var nok lidt synd for stævnet, for Herning med sine 4 dygtige spillere fra diverse U-landshold forekom stærkere end deres jyske rivaler.
Skanderborg spillede da også en kamp mod Svanholm, der kunne være gået begge veje. Rimelig kastning og markspil og ikke overbevisende gærdespil prægede kampen. Pitchen var ikke nem, og banen tung trods kortklippet. Svanholms indledende 92 på 30 overe forekom ikke nok, da Skanderborgs syvende gærde fik rettet op på en vaklende start, hvor alle esserne kom ud og hævede som syvendegærde fra 46 til 73, så det ikke lyst ud.
Svanholms Sonnich Thacker bowlet af Qais Saltani
Skanderborgs Kamran Mahmood slår på tværs fra en bolde fra Saif Yaqoob, der ikke kommer så meget op,
som han havde forventet og betaler prisen
Svanholms Navesh Wiejeratne biowler SkanderborgsWajant Ali.. Mærk dommeren - DCF´s formand Thomas Kentorp
Så dæmper vi.  Dommerne John Porter og Thomas Kentorp afbryder Svanholms jubelscene med nogle dæmpende formaninger
Det liger en klokkeklar ben for og de syntes dommer Kentorp også. Nawesh Wiejeratne kaster, Qais Santine batter
Mulder give gode råd til Hamid Shah på næstsidste dag på arbejde hos Svanholm
Men omsider satte Hamid Shah sit aftryk på kampen og med 3 gærder ryddede han op, så Skanderborg var ude for 81 - eller 11 for lidt.
I finalen søndag spiller vi mod Ishøj, der var en for stor mundfuld for Herning/Husum
I lilleputsemifinalerne blev et af de første centuries i lilleputrækken i mange år scoret. og vistnok først det andet i et finalestævne I de ordinære kampe er der nu om stunder pointsbegrænsning på gærdespillere, så det er kun i finalerne, der er mulighed for at nå de tre cifre. For at score 100 i en lilleputkamp på 32 overe, skal man både være god og stor. Mads Henriksen opfylder begge krav. Han er søn af den mangeårige landsholdsspiller og ex-prof og DCF-og Svanholm bestyrelsesmedlem Søren Henriksen og svigter aldrig en træning - og træner så frivilligt selv. Så de 126x, han scorede mod Husum faldt på et fortjent sted. Sammen med Said Alam scorede han samtlige de 224 Svanholm fik - Husum fik altså ikke et gærde.
Med dette stød nåede Mads Henriksen de 100 i lilleputsemfinalen mod Husum
Mads Henriksen (126x) og Said Alam (43x) - åbningstand på 224 i lilleputsemifinalen mod Husum
Mads Henriksen - 126x
I den anden kamp imponerede Horsens med et godt kuld, som vi møder i finalen.
Resultaterne Juniorer Semifinaler på Svanholm Park
Svanholm 92 (Zishan Yaqoob 17, Hamid Shah 14, Nawesh Wijeratne 11) over Skanderborg 81 (Hamid Shah 3/19, Nawesh Wiejeratne 2/15, Saad Ahmed 2/11, Saif Yaqoob 2/15)
Lilleputter - Semifinaler i Solvangsparken
Svanholm 224/0 (Mads Henriksen 126x, Said Alam 43x) over Husum 48.